
EDITORIAL 


IL MONITORI 
DAL 
VAIONT 





if “Se par te chest puest al à un 
significat, se lis stradis e lis monts 
ti apartegnin, no tu âs di vê pòre 
di restà”. A son gjavadis dal libri 
“Resto qui” di Marco Balzano 
chestis peraulis che a "nt costi- 
tuissin la essence. “Resto qui” al 
fevele di un borc: Curon Venosta, 
paîs dal Sudtiròl che tal 1950 al 
fo somerzùt di un làt artificial 
che si creà dopo de costruzion di 
une dighe. Lautòr lu à cognossùt 
une dì di Istàt dal 2014, intant 
che al jere in feriis, e al à decidùt 
di contànt la storie traviers lis 
vicendis di Trina, vitime de vio- 
lence fassiste che i impedìs di fà 
il so mistîr di mestre. Cuant che 
il regjim al volarès cancel fin la 
identitàt di un popul, no je altre 
strade che doprà lis peraulis par 
contà. Al è chel che e fàs Trina, 
indregantsi ae De sparide intal 
nuie. 
£k Chê di “Resto qui” e je la sto- 
rie di une resistence, a une dighe 
prin di dut, ma ancje ae storie 
che cui siei imperatîfs e doman- 
de aes personis semplicis presits 
tant alts. Par esempli, di rinunzià 
ae proprie lenghe e ae proprie 
culture, come che al è sucedùt 
ancje chi di nô. Di rassegnàsi ae 
pierdite de cjase e dai afiets. Di 
‘cambia’. Resisti al pues volê dî 
scjampà, scuindisi. Ma al pues 
significa ancje restà. Ancoràts 
ae proprie tiere cun indurance. 
Parcè che, juste apont, se la tò 
tiere e à par te un significàt, no 
tu âs pôre di restà e di difindile. 
Ancje di chel che cualchidun al 
clamarès progrès, tant che al è 
sucedùt a Curon, chel progrès 
che ta chei agns al domandave 
energjie. Trops paisags naturài 
indi ano fat lis spesis, cuant che 
si a tratàt di costruî centràls idro- 
eletrichis e bacins artificiài? In 
cualchi càs ancje paîs intîrs, che 
(al va indevant a pagj. 2) P 


AL È MANCJÂT 
OTTO D'ANGELO, IL PITÔR 


DE CIVILTÂT CONTADINE 


In passe mil cuadris, 
al à rapresentât e celebrât 
il so amàt Friul, chel di une volte 

acebook tai ultins timps 
lu piturin in crisi, ancje se 
al reste il social network 


plui doprât. Il scandul Cambridge 
Analytica, la jessude dai zovins, 
lis fake news, i account fals e lis 
gnovis regulis su la privacy lu 
fasin someà cul flàt a grops. Ma al 
reste simpri une biele vetrine, li 
che nol è facil fàsi viodi. Par chest 
il risultàt che o vin rivàt a vê al è 
impuartanton: a son in 20.000 chei 
che a àn metùt il like (ven a stài 
«mi plàs») su la pagjine Facebook 
de nestre riviste. Il numar al è 
ancjemò plui impuartant se si 
calcole che i contignùts a son duc 
par furlan. 

Un grant contribùt, duncje, a 

cirî di “alenà’ i furlans a lei te lôr 
marilenghe, che si sa che no je 
une robe ni facil, ni scontade, par 
vie che une scuele che e insegni 
la nestre lenghe le spietìn di 
agnorums e e à ancjemò di rivà. 
Lis 20.000 adesions nus metin 
ancje fra i prins fra i miegs di 
comunicazion regjonài presints 
su Facebook. Nò o doprìn chest 


INTERVISTE AL CJACADOR 
DI FAKE NEWS DI ORIGJIN 
FURLANE DAVID PUENTE 


Al à contribuît a smascarà 
tantis “bufulis” vignudis fùr in rêt: 
«Faàur cuintri al è un dové civîl» 

imprest par difondi la nestre 
riviste e par vê un rapuart plui 
diret cui nestris letòrs. 

Ma cui sono chei che nus seguissin 
su chest social? Lin a viodi cualchi 
cifre a proposit dai iscrits ae 
pagjine. O vin fat il confront di 
cuant che o jerin a 5.000 iscrits, 


BYPASS PAR SALVA 
IL LAT DI CJAVAG 
E DAI UN FUTÙR DI SVILUP 


Barazzutti (Comitàts): «La opare 
e podarès deventà une soluzion 
esemplar in dut il mont» 

tal 2015. La percentuâl di feminis 


e oms e je in pratiche compagne: 
51% cuintri 49%. A pet dal totâl 
des personis su Facebook, però, 
(54% oms, 46% feminis) o vin plui 
sioris, e nus fàs un grum di plasé. 
La etàt plui rapresentade e je chê 
dai 45 ai 54 agns (11% dal totàl), 


MARILENGHE SUL PALC. 
COVENTIAL UN TEATRI 
STABIL FURLAN? 


Atòrs e dramatures 
sul progjet, cetant dibatùt, 
che cumò si torne a rilancà 

un tic plui vecje dal 2015, subit 
dopo chei di 34-44 e di 25-34 cul 
10% parom. 

L'84% al ven de Italie, ma o vin 
ancje tancj letòrs di difàr dai 
confins statài. Cui vegnial dopo de 
Italie? Si conferme la Argjentine 
(3% dai iscrits), un lùc li che a son 
làts in tancj furlans, pòc dopo 

la France, un tic stacàts Stàts 
Unîts, Canadà e Australie che a 
an superade la Svuizare, che une 
volte e jere tierce jê. Pôc dopo, 
ancje la Belgjiche che une volte e 
jere plui indevant in classifiche. 
Fevelant de divignince, par chel 
che al inten lis citàts, Udin al 

è prin di un biel toc: il 10%. Si 
conferme secont Milan (2,5%). 

In tierce posizion al ven sù Triest 
(1,6%) al puest di Rome. Dòs 
citàts forestis, si podarès dî par fà 
une batude. Tiercis a pari merit 
Rome e Pordenon, e dopo Gurize, 
Codroip, Glemone, Tumiec 
(0,9%)... 

Par finî, un salùt a chei che 

nus seguissin de Indie. A son 7: 
mandi! Il 


LENGHIS DI MINORANGE 
INTAL MARCJAT DIGJITAL. 
PARLAMENT EUROPEAN IN VORE 


Domandadis gnovis politichis 
par eliminà i ostacui 
pal lôr ûs cu lis gnovis tecnologjiis 

EDITORIÀL 


Il monitori 


dal Vaiont 
(di pagj. 1) 

a son stàts somerzùts. Al sucedè 
a Curon, ma ancje ae borgade 
La Maina, a Sauris, cuant che e 
fo costruide la dighe e cun jê al 
nassè il làt artificiàl, e compagn 
al borc di Movada cu la dighe sul 
puint Bach e il lat di Redone, in 
Val Tramontine. E simpri in non 
dal progrès, passant pes arogan- 
cis dai potents e pe impotence 
dai citadins, si fasè sù - li che no 
si veve di fà — la dighe dal Vaiont. 
AI jere ai 9 di Otubar di 55 agns 
indaùr cuant che une frane si 
stacà de Mont Toc colant sul 
làt artificial disot. La onde che 
si fasè e stramontà la dighe lant 
jù pe aghe e puartant vie vitis — 
1917 i muarts — e paîs intîrs. Al 
pàr che ae cerimonie inmaneade 
ogni an tal aniversari de frane, no 
saran chest an politics di non. 
Che a sedin o mancul (ancje se 
une lòr assence e sarès signifi- 
cative), ben plui impuartant al è 
mantignî il ricuart e la memorie 
di chè tragjedie, la veretàt di int 
sacrificade e copade in non dal 
“progrès de Nazion” (a diserin 
cussì ai puars contadins che a 
doverin cedi cjase e terens a pre- 
sits ridicui) e di une idee di avignî 
malsane. 

i Ché tragjedie e reste — a 55 
agns di distance — paradigmati- 
che di une nature violentade di 
oms che si iludin di podéle gje- 
stî e guviernà come che ur pâr, 
sfrutant ogni risorse pussibile, 
cence considerà lis consecuen- 
cis pussibilis. E di comunitàts 
no scoltadis e no cjapadis dentri 
tes decisions. Ma il teritori al è di 
cui che lu vîf, e propit par chest 
al è cui che lu vîf che al à di de- 
cidi ce fà. Scoltà lis comunitàts 
locàls par cualchidun — ancje in 
dì di vuè — nol è altri che un ber- 
dei fastidiòs a pet de necessitàt 
presumude di fà oparis buinis di 
produsi ricjecis. Ma a ce presit e 
par cui? Pal plui par pòcs e che 
no son dal teritori. Ancje in Friùl, 
par esempli cul business des cen- 
tralinis idroeletrichis:  cetancj 
implants e continuis richiestis 
di derivazion, massime in mont. 
Tante part dai profits (a front di 
cuotis di concession di ridi) no 
restin in Friùl, ma a finissin tes 
sachetis di societàts privadis 
“forestis” che no ur poche ni di 
rispiet dal deflùs minim vitàl dai 
flums e des aghis interessadis 
des centralinis, ni dal impat su 
la biodiversitàt, sul ecosisteme 
(e o fevelìn di fonts di energjie 
rinovabile). Ve alore la impuar- 
tance di contà ce che al sucét, di 
restà par difindi ce che al è nestri 
e che al sarà dai nestris fîs e che 
al fàs part de nestre identitàt, di 
pretindi che i nestris sorestants 
a fasin prin di dut il ben dal te- 
ritori e des comunitàts che achì 
a vivin. Il Vaiont nus al insegne, 
simpri che al sedi cualchidun che 
al vùl imparà. I 

Al è mancjat Otto D'Angelo, 
il pitor de civiltàt contadine 


In passe mil cuadris, al à rapresentàt e celebràt 


il so amat Friul, chel di une volte 

DÒS CUVIERTINIS DA LA PATRIE DAL FRIÙL ILUSTRADIS TAL 2012 DI OTTO D'ANGELO (TE FOTO TAL MIEC) 





tto D'Angelo, il pitòr de 
civiltàt contadine si è 
studàt ai 8 di Setembar, 
a 95 agns. In passe mil cuadris, 
D'Angelo al à rapresentàt e 
celebràt il so Friùl, chel di une 
volte, cuntune delicatece e une 
sensibilitàt che lu vevin fat jentrà 
a bon dirit tra i artiscj plui amàts 
inte Patrie e tra chei che dal Friùl 
a vivin lontans, ma che di cheste 
tiere a puartin intal cjàf e intal 
cùr lis imagjins. 
Ultin di vot fradis — ve il parcè 
di chel non — D'Angelo al jere 
nassùt a S. Vît di Feagne ai 28 
di Lui dal 1923 intune famee 


LINT FURLANE 








La strategjie 
dal ragn 


i I nemîs de autonomie no 

son stupits e a movin lis lôr 
pedinis su scachieris diviersis. In 
chest moment particolàr de vite 
politiche taliane a aprofitin de 
situazion, fasint cressi la pression 
su doi aspiets: chel cultural e chel 
istituzional. 

E Intal prin câs si amplifichin in 
ogni ocasion lis manifestazions 

di italianitàt. Il svolt salvinian al 
jude no pòc, midiant dal abandon 


di metadiariis, e al steve a 
Cjauria di Colorét di Montalban. 
Cundut de etàt, nol veve mai 
molàt di piturà. 

Prin fumetist, al à 


passât un periodi in 
France dulà che al 

à tacade la ativitàt 
di dissegnadòr di 
fotoromancgs, cetant 
content pe cariere 
tacade, ma cul 
desideri di tornà 

a cjase, intal so 
amat Friùl. Otto al 
decidè cussì di tornà in Patrie 
e di documentà, midiant de sò 


di ogni ipotesi federaliste e cul 
assorbiment, la identificazion totàl 
in cualsisedi rivoc nazionalist. Al 
bastarès il sproc eletoràl “Prima 
gli italiani” a sclarî lis posizions 

di cumò de Leghe; ma, sot sot, 

il pericul incombent pal popul 
furlan al rive dal meti in bande, e 
dispès cun dispresi ancje volgàr 

e violent, ogni diversitàt: vuè il 
forest, doman cui che al fevele 

une lenghe minoritarie, cui che al 
difint une storie e une tradizion 
che no coincidin cui canui de 

love romane e dai siei cjantòrs. 

zc Che i fassiscj di Casa Pound 

a decidin di celebrà a Triest, 
cuntune manifestazion nazional, il 
centenari de “vitorie de Italie inte 
Grande Vuere” al sune tant che 
provocazion bande la nestre storie, 
la nestre int. La tragjedie e devente 
comedie e e impon sui nestris 

cjâfs la sò cjame di muart e di 
nostalgjiis reazionariis. E pàr che e 
vueli dînus: «Si freìn di voaltris, dai 


art, tradizions e usancis, borcs 

e placis. Lis sòs pituris, poesiis 

di amôr pal Friùl, a son in dut 
il mont: nol è un 
Fogolàr che nol vedi 


D'Angelo al à colaboràt une sé opare. 
ancje cu La Patrie 

dal Friùl. «Ogni mês 

al rivave il so dissen 
che al deve lustri 

al argoment plui 
impuartant de riviste» 


D'Angelo al à 
colaboràt ancje 

cu La Patrie dal 
Friùl. «Intal 2012 

o vin decidùt che o 
varessin domandàt 
a Otto di ilustrà lis 
cuviertinis de Patrie 


cui siei dissens — al 
ricuarde Dree Valcic, in chè volte 
diretòr dal mensîl —. O vevi viodùt 


vuestris corots e des distruzions, 
des miseriis che o vês patt parcè 
che... Vive la Italie! Patriotarde, 
savoiarde, republichine e 
republicane, di diestre e di campe, 
ma simpri Italie. E voaltris no sês 
nuie». 

ik In tiermins mancul belicôs, ma 
no mancul sordins e pericolòs, si 
movisi sul plan istituzional. O cròt 
che tancj a vedin notàt cemùt che 
di cualchi més, i assessòrs regjonài 
di cumò no pierdin ocasion par 
declarà che lis riformis a puedin 
jessi puartadis indenant dome in 
colaborazion cul Venit. La triestine 
Rosolen si sburte fin in Lombardie 
par domandà la autonomie 
scolastiche, come se la nestre 
specialitàt bessole no bastàs a 

rivà a un risultàt. Plui sclete la 
assessore ae Culture che cence 
nissune vergogne e anunzie (An 
Leonardian”, che dutis lis struturis 
periferichis a varan di sotstà a chel 
intai lôr programs. 


publicadis tantis fotos des sôs 
oparis e o jeri restàt inmagât 
pe fuarce e pe vivarositàt che 

a trasmetevin, ma viodimes 
esponudis inte realtàt dal so 
studi, e je stade une rivelazion. 
Tant che dal rest e fo une vere 
maravee tornà a vivi la sò vite 
di pitòr, ilustradòr, fumetist 
midiant dal zîr che nus à fat fà 
a mi e a Christian Romanini 

in chés stanziis. Al veve aderît 
daurman ae nestre richieste e 
ogni mês in maniere puntuàl al 
rivave il so dissen che al deve 
lustri al articul, al argoment plui 
impuartant de riviste». E 


*K Ae ponte plui alte di 

cheste logjiche “al ribàs, fin al 
anulament”, al rive Riccardi che, 
tra lis riis, al sugjerìs di tornà sot 
de ale protetore dal guvier central 
par ce che al tocje la sanitàt: chel 
model di autonomie che dute 
Europe nus invidiave al è làt a tocs 
par colpe di cui che al à guviernàt 
intai ultins decenis, e cumò si dài 
ae autonomie la responsabilitàt. 
zc Cemàt vino olsàt a programà 
lis nestris vitis difùr dal 
centralisim roman, ce pensavino 
di otignî rivendicant lis nestris 
capacitàts di vore, professionals 

e di onestàt? Volevino forsit 
l'autoguvier? 

ik Iludùts, al pâr che a vuelin 
dînus, o sês stàts e o restarèés dome 
che i “Ultins”, pronts par jessi 
imolàts sui altàrs de lôr Patrie, ché 
che i plàs a Salvini e, se al tornàs al 
guvier, ancje al Pd. 

La marcje di Casa Pound e je dome 
che l'aperitif. Il 

INTERVISTE AL DEBUNKER DI ORIGJIN FURLANE 





David Puente, 


il cjacadòr di fake news: 


«Faur cuintri al è un dové civ 


e A 


P 


Simpri plui cognossàt in dute Italie, al à contribuît 


a smascarà tantis “bufulis” vignudis fùr in rêt 


avid Puente, 36 agns, al 

è peruan di pari, furlan 

di mari, venezuelan di 
nassite e al è a stà in Friùl di cuant 
che al veve 7 agns. David al è un 
debunker: si clamin cussì chei 
che si impegnin par scuvierzi se 
a son veris ciertis notiziis che a 
zirin par Internet (e no dome). 
Une passion, ché de rêt e de 
informazion, nassude di zovin e 
che lu à puartàt — fra chés altris 
sôs esperiencis — ancje a là a vore 
cu la Casaleggio Associati, la dite 
dal “guru” di Internet che al à fat 
sù il Movimento Cinque Stelle cun 
Beppe Grillo. Cumò al è simpri plui 
cognossùt in dute Italie, parcè che 
al à contribuît a smascarà tantis 
“bufulis’ vignudis fûr in rêt intai 
ultins timps. Stant che al è a vore a 
Udin, no mi soi pierdùt la ocasion 
di incuintràlu par fà cuatri cjacaris 
cun lui su fake news e informazion. 
Ce fasial un “David Puente” a 
Udin, dal sigùr nol è un cognon 
local... 
«Il gno cognon complet al sarès 
David Alejandro Puente Anzil. 
Mê mari e je furlane, di fat, e gno 
pari peruan. Si son cognossùts in 
Venezuela, parcè che la famee di 
mê mari si jere trasferide li e jo o 
soi nassùt li. Ae etàt di 7 agns si sin 
trasferîts a Tarcint: gno pari al à 
volùt lassà il Venezuela, parcè che 
al pensave che la situazion si sarès 
fate grivie. In chê volte lu àn cjapàt 
par mat, un insegnant universitari 
che pal nestri futùr 


al è deventàt operari, 


DAVID ALEJANDRO PUENTE ANZIL 








o fasevi un blog là che o frontavi 
temis tecnics, e o ai scomencàt 
a interessàmi di notiziis e di 
“bufulis’. E cussì la societàt 
Casaleggio e à notàt chel che o 
fasevi e mi à clamât a lavorà a 
Milan». 
Se o pues fà une critiche, nol è il 
massim intal curriculum di un 
debunker: o pensi ae colone “Tzè 
Tzè” dal blog di Grillo, 
li che al jere di dut... 


ma il timp i à dat «La presse e je «Chel progjet al jere 
reson». un brut conseîr, nassùt in altri mùt e 
— esedlazione alè cambiàt dopo vê 


Duncje lis scuelis tu 
lis às fatis in Friùl... 
E cemùt àstu rivàt 
adiventà espertdi dal timp» 
fake news? 

«SÌ, lis scuelis lis 
ai fatis ca, ancje la Universitàt 
dal Friùl dulà che mi soi 
laureàt in Siencis e Tecnologjiis 
multimedials. Dilunc dai studis 


Fake News 

Il tiermin inglés fake news (notiziis 
falsis) al indiche articui butàts jù 
cun informazions inventadis, ingja- 
nosis o distorteadis, cul intindiment 
deliberàt di disinformà o di difondi 
sflocjis. 

Debunking 

Meti in dubi o contradî - basantsi 


no controlin parcè 
che a son in ostac 


dat lis mês dimissions. 

Purpùr mi interessavi di 
variis robis, e fra chés la 
verifiche dai contignùts. 


aa Cualchi volte i miei 


riléfs a vignivin acetàts, 
cualchi volte no». 
Cemut mai âstu lassât chel lavor 
e séstu tornàt a Udin? 





su metodologjiis sientifichis - 
afermazions falsis, esagjeradis, 
antisientifichis. Cui che lu pratiche 
al è dit debunker. Il prefis “de” 

al vùl dî dislontanà, e la peraule 
“bunk” sflocje. 

Fact Checking 

Verifiche dai fats o des fonts. Al è 
il lavòr di aciertament dai acjadi- 


«O ai lavoràt in maniere penze par 
agns cence recuie, no vevi une vite 
social e Milan mi veve fat deventà 
trist. A un ciert pont mi soi dit 
“vonde cussì!». 

E cumò, ce fàstu? 

«O ai vierzude la partide Iva, o ai 
colaboràt par diviersis realtàts, 
furlanis e no. O ai comessis 
impuartantis tal cjamp web e o 
gjestìs i rapuarts cui marcjàts 
spagnùi pai miei clients plui 
impuartants». 

Duncje la ativitàt dal to blog no 
tu le fasis par lavòr. 

«Sigùr di no, e je une passion e le 
calcoli ancje un impegn civîl. Lu 


fâs la sere cuant che o torni a cjase. 


O soi restàt un grant lavoradòr, 

i miei clients cuasi mi imponin 

di là in feriis (al rît, ndr). Ogni 
tant o scrîf par cualchi testade e 
cuntune di chestis o stin zirant un 
documentari educatiîf». 





SARIUT PAR SAVÊNT DI PLUI 


ments citàts e dai dàts dopràts 
intun test o intun discors. Inte 

ere digjital si è slargjàt cjapant 
dentri declarazions verbàls, videos, 
audios e fotografiis. 


Post Truth/Post Veretàt 

Intal 2016, i Oxford Dictionaries 
a an sielzùt tant che peraule dal 
an, chê plui juste par rifleti e par 


Parcè nassino lis notiziis falsis, 
e parcè sono deventadis un 
probleme cussì grues? 
«Domandonis... a esistin di 
simpri, visìnsi la frase des brioche 
assegnade in maniere falade a 
Marie Antonietta. A ducj ur plasin 
lis storiis: plui a fasin plasé, o 


dispresi, e plui a vegnin sparnigadis. 


Il lôr pont di fuarce al è la emozion 
che a discjadenin: tra chestis la 
rabie e je chê plui pericolose, parcè 
che e pues fà nassi violence. Cui che 
lis cree lu fàs o par divertiment, par 
coionà cui che i cròt, o in malefede 
disfrutant i sintiments di chei 
altris». 


Mi somee che intal mont dai 
miecs di comunicazion no 

sedi une grande culture dal 
debunking e dal fact checking. 
No son rubrichis sul argoment 
o redatòrs dedicàts a chest. Ce 
pensistu tu? 

«La rêt, Internet, e à cambiàt il mùt 
di comunica. Prime o sielzevin e o 
compravin un gjornal in edicule, 
vuè o podiìn lei la notizie che o 
volìn midiant dal 

celulàr. In edicule a 


rivin dutis intal stes 
moment, in rêt cui 


«Stait atents ai titui 


che une fake news e pues influî su 
lis nestris vitis, ancje dal pont di 
viste economic». 


Nus contistu di un altri esempli 
di fake news locàl? 
«Il Gazzettino di Udin, ai 2 di Jugn 
dal 2015, al veve publicàt un articul 
dal titul “Scuàl martiel cjatàt su 
la splaze inte lagune: salvat dai 
pescjadòrs”. La “prove” e jere 
une foto, ma fasint une semplice 
ricercje par imagjins o vevi 
scuviert che ché foto e jere stade 
fate a Sainte-Anne, in Guadalupa 
(Caraibis). Cumò, imagjinaitsi ce 
che a podaressin pensà i turiscj: 
cualchidun spaurît di cjatàsi un 
scudl in aghe al podarès decidi di 
anulà il viag». 
Tai articui tu âs un stil misuràt 
e precîs, analitic. Mi fàs 
vignî iniment i tocs di Paolo 
Attivissimo, dean dai debunker 
in lenghe taliane (cumò resident 
in Svuizare e colaborador de 
Radio elvetiche). 
«Paolo al è un grant gjornalist che 
o stimi, e che cumò o cognòs ancje 
in maniere personàl, 
ma nol è che mi sedi 


ispiràt a lui e o vin doi 
St diviers. Ducj i doi 


che al rive prime sensazionalistics o sin cordiài, educàts, 
al pues “vinci”. La e doprait riferiments par no là jù al nivel 
presse e je un brut di plui bandis» inteletual di cui che 


consetr, lis redazions 
no controlin parcè 


che a son in ostac 

dal timp. A falin ancje i miòr, ma 
intant il dam al è fat. La opare di 
debunking e je intrigose. A varessin 
di fermàsi, cambià metodi di lavòr e 
fà sù un grup di fact checking stabil 
par ogni redazion». 

Nol è dome Internet. Mi visi 
cualchi timp indaùr de fake news 
che e jere zirade su WhatsApp di 
un alarme teroristic intai centris 
comerciài dal Nordest. 

«O jeri propit intun centri 
comerciàl fûr Udin chè dì che al 

è stàt sparnicàt un audio li che 

si diseve che un responsabil de 
Polizie di Padue al saveve di atacs 
pussibii. Un am mal veve passât e o 
soi stàt il prin a ziràlu ae Polizie di 
Padue che e à contradit in maniere 
categoriche la “notizie”. La robe 
impressionante e je che no vevi mai 
viodùt chel centri comerciàl cussì 
vueit di sabide. E chest nus dîs trop 


Squalo martello trovato spiaggiato 
nella laguna: salvato dai pescatori 





IL SCUÀL DE LAGUNE: FAKE NEWS NOSTRANE 





rapresentàlu, Post Truth (post ve- 
retàt). Al segne la cundizion là che 
la veretàt e ven calcolade seconda- 
rie. Intune discussion caraterizade 
di “post veretàt”, i fats aciertàts 

a son mancul influents a pet des 
convinzions personàls. La rispueste 
tipiche a cui che le conteste e je: 
«Nol è vêr, ma al cambie pôc: al 
podeve jessilu!». 


al vùl imponi lis sôs 
ideis cu la insolence 


e il bulisim. Intai 
miei articui o ripuarti dut par che 
no si puedin tacà, no lassi nuie al 
câs. E cussì, inte ricercje maniacàl 
di provis, o scuvierg che une 
presumude “bufule” e podaròès jessi 
vere, invezit. Al sucét ancje chest». 
Aromai tu sés un espert, ti 
capitial che ti domandin 
consulencis? 

«Si, mi capite dispès, e ancje 

dal forest. Di resint o soi daùr a 
colaborà cuntun gjornàl francês 
intal cirî la origjin di cualchi 
“bufule”. Cu lis fuarcis dal ordin la 
mê disponibilitàt e je massime e o 
furnìs ogni detai des mês ricercjis 
cuant che mes domandin. Intal 
2015 o ai consegnàt ai agjents, 
daùr de lôr domande, une mê 
ricercje su la “vite digjitàl” di un 
bandît leàt a un procès a Rome. 

E je bastade une ricercje lungje e 
paziente in linie, fate cui imprescj 
juscj e dal dut legài». 

Par finî, nus dàstu cualchi 
consei par evità di deventà 
vitimis, o piés difusòrs, di 
notiziis falsis? 

«Stait atents ai titui 
sensazionalistics, no stait a fàsi 
tirà a ciment des emozions, 0 
leieit dut e doprait riferiments 

di plui bandis. Ognidun al pues 
colà intune “bufule”: no stait a 
coionà cui che i cròt, e tornait 

a dialogà ancje offline devant di 
un cafè o di une sgnape (se o vês 
miòr ché, ma no masse). E no 
stait a fàsi sorevinci dai bravaçs 
in rét, mantignîsi coragjòs e 
educâts. Se us ofindin o adiriture 
us menacin di muart — ogni tant 
a mi mi capite — no stait a patî e 
denunziait». i 





Par viodi chei altris contignùts 
de “La Patrie dal Friul”, 
abonaitsi. Dutis lis informazions si cjatin sul sît 
www.lapatriedalfriul.org 
Per vedere gli altri contenuti 
de “La Patrie dal Friùl”, 
abbonatevi. Tutte le informazioni si trovano sul sito 

www.lapatriedalfriul.org 


Che tu sedis za abonàt o che tu le vedis lete dome cualchi volte, 
aboniti o rinove labonament a un mensîl unic: 
almancul une volte al més, lei par furlan! 

